text: Opdateret: Politiet har fundet dement kvinde
  20 juli 2018 kl. 08.46
  Hundepatrulje fandt 84-årig kvinde efter mange timers eftersøgning. 
  Den 84-årige Birgit Madsen blev klokken 10.30 fundet i god behold.
  Den demente kvinde blev efterlyst af Syd- og Sønderjyllands Politi, efter hun i går var gået fra plejehjemmet Dagmargården i Ribe, hvor hun bor.
  Overnattede på hotel 
  Det var en af politiets patruljer, der fandt den savnede kvinde i Ribe Midtby. Vidner havde tidligere fortalt politiet, at kvinden i aftes havde forsøgt at leje sig ind på flere overnatningssteder i byen. 
  Derfor tjekkede politiet byens hoteller og fandt hende. Hun havde overnattet på hotellet og havde det udmærket. Det oplyser politiet til TV SYD.
  
  